CELEX: 62008TN0365
Language: mt
Date: 2008-08-28 00:00:00
Title: Kawża T-365/08: Rikors ippreżentat fit- 28 ta' Awwissu 2008 — Hidalgo vs UASI — Bodegas Hidalgo — La Gitana (HIDALGO)

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/48
            
         Rikors ippreżentat fit-28 ta' Awwissu 2008 — Hidalgo vs UASI — Bodegas Hidalgo — La Gitana (HIDALGO)
   (Kawża T-365/08)
   (2008/C 272/93)
   Lingwa tar-rikors: L-Ispanjol
   Partijiet
   
      Rikorrenti: Emilio Hidalgo, SA (Jerez de la Frontera, Spanja) (rappreżentant: M. Esteve Sanz, abogada)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni )
   
      Partijiet oħra quddiem il-Bord tal-Appell: Bodegas Hidalgo — La Gitana, SA (Sanlucar de Barrameda, Cádiz, Spanja)
   Talbiet tar-rikorrenti
   Ir-rikorrenti titob lill-Qorti tal-Prim'Istanza jogħġobha:
   
               —
            
            
               tannulla d-deċiżjoni tar-Raba' Bord tal-Appell tal-UASI, tal-11 ta' Ġunju 2008, innotifikata lir-rikorrenti fit-18 ta' Ġunju 2008, fil-Każ R 1329/2007-4:
            
         
               —
            
            
               tordna lir-rikorrenti, u, skond il-każ, lill-parti intervenjenti, ibatu l-ispejjeż tal-proċedimenti quddiem il-Qorti tal-Prim'Istanza kif ukoll l-ispejjeż tal-appell sostnuti quddiem il-Bord tal-Appell.
            
         Motivi u argumenti prinċipali
   
      Applikant għat-trade mark Komunitarja: E. Hidalgo SA.
   
      Trade mark Komunitarja kkonċernata: It-trade mark verbali “HIDALGO” (applikazzjoni għal reġistrazzjoni Nru 4.032.108) għal prodotti fil-klassi 33 “xarbiet alkoħoliċi (bl-eċċezzjoni tal-birra)”.
   
      Proprjetarju tat-trade mark jew tas-sinjal invokat fil-proċedimenti ta' oppożizzjoni: Bodegas Hidlago — La Gitana S.A.
   
      Trade mark jew sinjal invokat fil-proċedimenti ta' oppożizzjoni: It-trade mark verbali Spanjola “HIDALGO”, għal prodotti fil-klassi 33 (“Inbejjed in ġenerali u b'mod partikolari dawk koperti mid-denominazzjonijiet ta' oriġini Jerez u Manzanilla”)
   
      Deċiżjoni tad-Diviżjoni tal-Oppożizzjoni: tilqa' l-oppiżizzjoni u tiċħad l-applikazzjoni għal reġistrazzjoni
   
      Deċiżjoni tal-Bord tal-Appell: tiċħad l-appell.
   
      Motivi invokati: Ksur tal-Artikoli 73 u 61(2) tar-Regolament (KE) Nru 40/94 dwar it-trade mark Komunitarja u tad-drittjiet tad-difiża tar-rikorrenti, li bbażat id-deċiżjoni kkontestata fuq dokument li dwaru r-rikorrenti ma setgħetx tieħu pożizzjoni.
   Ir-rikorrenti tallega wkoll ksur:
   
               —
            
            
               tal-Artikolu 8(1)(a) tar-Regolament (KE) Nru 40/94, safejn id-deċiżjoni kkontestata tikkunsidra li l-inbejjed huma identiċi ma' xarbiet alkoħoliċi oħra, inklużi dawk fil-klassi 33, li huma differenti mill-inbid.
            
         
               —
            
            
               tal-Artikoli 4(1) u 5(a) tal-ewwel Direttiva tal-Kunsill 89/104/KEE tal-21 ta' Diċembru 1988 biex jiġu approssimati l-liġijiet ta' l-Istati Membri dwar it-trade marks u ksur tal-prinċipju ta' koeżistenza u ekwivalenza bejn trade marks nazzjonali u Komunitarji.